# LÓDI FERENC (1926)

Lódi Ferenc (1926) vasesztergályosi munkáját cserélte fel a költői hivatásra. Lassan, nehezen érlelődő lírikus. Elsősorban közéleti témák foglalkoztatják. Egyszerű, pontos, áttekinthető képeiből az elkötelezett ember vallomásai hangzanak ki. Néhol túlságosan is a mondanivaló bűvkörébe kerül, ilyenkor képei is prózaiak. Négy megjelent kötete után a Lepketánc (1962) új elemekkel is gazdagította líráját, e kötetének megjelenése óta azonban alig-alig ír új verset.