# Lovicsek Béla (1922–)

A felszabadulás utáni első epikus nemzedékhez tartozik Lovicsek Béla is, aki műveiben általában a szövetkezeti parasztok életét ábrázolja. Naturalista színezetű epikájában gyakran foglalkozik szerelmi kalandokkal. Haragosok (1957) címmel elbeszéléskötete, A csillagszemű asszony (1961) és Tűzvirág (1963) címmel pedig regényei jelentek meg. Antifasiszta tematikájú, részben sematikus cselekményű és vázlatos jellemábrázolású regénye a Hosszú éjszaka (1975). Drámáit a komáromi Magyar Területi Színház és műkedvelő társulatok játsszák.