# Veres János (1930–)

Három fiatal költő című (1954), Ozsvalddal és Török Elemérrel közös kötetben tűnt fel Veres János rimaszombati költő és műfordító. Első önálló kötetét (Ifjú szívem szerelmével, 1955) optimisztikus szerepjátszás és bizonyos "túlfűtöttség" jellemzi. Későbbi lírájából hangulatos életképei és szerelmes versei tűnnek ki. Elbeszéléseinek gyűjteménye Földrengés után (1965) címmel jelent meg. Válogatott verseit Homokvirág címmel adta ki a Madách Kiadó. A kötetet különböző kísérletezések jellemzik: első versei optimisták, politikai tartalmúak, az utolsók a költő csalódását, fájdalmát tükröző szabad versek, közben pedig Juhász Ferenc "szürrealizmusát" és a népmesék mítoszát idéző költemények is feltűnnek.