# A PRÓZAIRODALOM

FEJEZETEK

- Németh István (1930–)
- Major Nándor (1931–)
- Kopeczky László (1928–)
- Saffer Pál (1924–)
- Burány Nándor (1932–)
- Petkovics Kálmán (1930–)

Az ötvenes évek elején fellépett prózaíró-nemzedék alakulási pályája rokon vonásokat mutat azzal, amelyet a költőkkel kapcsolatban már jeleztünk. Az első impulzusok után náluk is megfigyelhető egy hullámvölgy az ötvenes években, s ez a nemzedék is, akárcsak a költőké, valójában a hatvanas években bontakozott ki, s mutatta meg erejét.

Útjuk általában a költőkével megegyező: első ihletőjük a vajdasági falu élete volt, s ebből kiindulva, majd fokozatosan elszakadva is tőle, a polgáriasultabb életformák kötötték le figyelmüket, s alakították ki a maguk jellegzetes "modern" prózáját, melyben mind a magyar prózai hagyomány, mind pedig a modern nyugati irodalmak törekvései felfedezhetők.