# Soós László (1913)

Soós László is a "játék és valóság" útját járó, ígéretesen induló íróegyéniségek közé tartozott. A felszabadulás utáni új olvasóközönség is megismerhette Az Almieri-trió (1937) című regényét, melyet Trapéz címmel adtak ki (1957). Első megjelenésekor a Nyugat harmadik nemzedékének egyik jelentős híradása volt a mű, amelyben szerencsésen szintetizálódott a valóság és a játékos elem. Illés Endre kritikája szerint Soós László "elbeszélőhangja máris kiforrott, érett, egyszerű. A vaskos realitást és a szűzies megindultságú lírát jól tudja keverni, hősei sorsát úgy hullámoztatja, hogy a regényt – aránylag kevés akcióval is – állandó mozgásban érezzük, színjátszónak látjuk."