# {518.} A SZOCIALISTA LÍRA MÁSODIK NEMZEDÉKE

FEJEZETEK

- HERNÁDI (HERZ) GYÖRGY (1899–1958)
- HIDAS ANTAL (1889–1980)
- NÁDASS JÓZSEF (1897–1975)
- GEREBLYÉS LÁSZLÓ (1904–1968)
- HOLLÓS KORVIN LAJOS (1905–1971)
- PÁKOZDY FERENC (1903)
- GEREBLYÉS LÁSZLÓ
- HERNÁDI GYÖRGY
- HIDAS ANTAL
- HOLLÓS KORVIN LAJOS
- NÁDASS JÓZSEF
- PÁKOZDY FERENC

A "második nemzedék" sorsát, költői útját alapvetően szintén a Tanácsköztársaság, a forradalmak élménye befolyásolta. Legtöbbjük – igen fiatalon – szerepet is vállalt a proletárdiktatúra alatt, s annak bukása után emigrációba kényszerült. Az itthonmaradottak helyzete sem volt könnyebb: ők az illegalitás veszélyeit, a börtönt, az üldöztetést vállalták.

Ennek a nemzedéknek tehát a forradalom az alapélménye; költői indulásukat pedig a művészet forradalma, az avantgarde költészet határozta meg. Különösen Kassák Lajos expresszionista lírája hatott rájuk erősen, Pákozdy Ferenc kivételével valamennyien többé-kevésbé az ő nyomdokain haladnak a húszas években. Nádass József mindvégig hű maradt az avantgarde verseszményéhez, a szabadvershez; a többiek kifejlesztették a harcos, agitatív költészetet; az avantgarde elvont humanizmusát, forradalmiságát a társadalmi forradalom és az osztályharc konkrét tartalmaival cserélték fel.