# Gyimesi György (1935–)

Gyimesi György a hetvenes években tűnt fel széles körű érdeklődést keltő vadásztörténeteivel, amelyekben kiváló elbeszélő tehetsége is megnyilatkozik. Eddig megjelent kötetei: Az Ördöngőstől a Hortobágyig (1973), A Meru lankáin (1975), A Kaukázus ormain (1976), Emlékezetes vadászatok (1977). Könyveit igen magas példányszámban veszik át a Magyar Népköztársaságban; Gyimesi a legnépszerűbb magyar vadászírók közé tartozik.

A gyermek- és ifjúsági irodalom művelői közül számon kell tartanunk Verseghy Erzsébetet, Zobor Esztert, Vigh Rózsát, Tóth Tibort, Rényi Magdát.