# Bódás János

Bódás János (1904) a protestáns költészet legjelentősebb képviselője. A népnemzeti iskola hagyományainak őrzője. Mai prédikátor (1963) című kötetének elsősorban azok a versei érdemelnek figyelmet, amelyekben az egyszerű, dolgos hétköznapokat ábrázolja, vonja be nosztalgikus, idillikus fényekkel. Emlékeinek kiegyensúlyozott harmóniáját ritkán felhőzi nyugtalan drámaiság. Különös érzékenységgel ábrázolja a természetet. Világképének és költői látásmódjának a gyermeki hit a jellemzője. Ebből akkor is vigasztalást merít, amikor a világ kegyetlenebbik arcát mutatja felé. Lírájának nyugalmas felszínéről, lelke egyszerűségéről és szeretetre, emberi megértésre alapozott világképéről Mennyei szőlősgazda (1972) című kötetének versei tanúskodnak.