# Dénes Tibor (1907–)

Dénes Tibor író, irodalomtörténész, színháztörténeti szakíró. 1945 előtt több regényt (Éjszaka, 1943; Villanykereszt a dombtetőn, Az idegen), színművet publikált; tanulmányt közölt Kaffka Margitról. 1948-ban Vízválasztó címmel 19. és 20. századi magyar és francia szerzőkről írott kritikáit, tanulmányait, esszéit adta ki. Többek között az Országos Széchényi Könyvtárban, a Színház- és Filmművészeti Főiskolán tanított és dolgozott, színháztörténeti monográfiákat írt, francia színpadi szerzőket fordított. 1956 őszén távozott az országból, Svájcban telepedett le. Rendszeresen közöl irodalomtörténeti és színházi esszéket, a különböző fóru-{405.}mokon megjelent írásokat Arcok és harcok, Az ember milyen volt? (1977) címen gyűjtötte egybe; Sírontúli beszélgetések (Köln 1960) címen novellái, Fák, tavak, tengerek és Barátunk, Bunyák címen regényei jelentek meg. Több regénye francia nyelven is olvasható (Oiseaux et mortels, Genf 1962; Musique, Genf 1957; Une nuit d'un portier ďhôtel, Genf 1959; Agonie, Párizs 1970). Budapest nincs többé Budapesten (München 1981) címen adta közre önéletrajzi visszaemlékezéseit.