# Padányi Gulyás Béla (1903–)

Padányi Gulyás Béla a Máramaros megyei Técsőn született. A budapesti egyetem történelem-földrajz szakán végezte tanulmányait, az {412.} Eötvös Kollégium tagja volt. 1926-ban. az IBUSZ tisztviselője lett, 1940-ben Kárpátalja idegenforgalmi kormánymegbízottjává nevezték ki. 1945-ben nemzetgyűlési képviselő, a Kisgazdapárt külügyi bizottságának elnöke lett. 1949-ben börtönbe került, 1956-ban szabadult. 1957-ben Genfben telepedett le. Vallomás egy elsüllyedt világról (München 1975) című emlékiratában személyes emlékek tükrében idézte fel a két világháború közötti korszak eseményeit, s érzékeny tollal rajzolt képet Bajcsy-Zsilinszky Endréről, Bethlen Istvánról, Teleki Pálról, Szabó Dezsőről és a korszak más szereplőiről.