# VASVÁRI ISTVÁN (1916–1972)

Vasvári István (1916–1972) első írásai még a harmincas évek közepén jelentek meg. Változást s fejlődést alig mutató köteteiben szabályos rendszerességgel, egyazon szinten verselte meg élményeit: apja tragédiáját, a helytállást és elkötelezettséget, a szerelmet és barátságot s az utazásokat. Ritkán élt képekkel, inkább az emelkedett, poétikus szófűzést kedvelte (Izzó őszben).