# {1224.} KONRÁD GYÖRGY (1933)

FEJEZETEK

- Indulása, munkássága a hatvanas években
- Számvetés az emberi lehetőségekkel: A látogató
- Számvetés az értelmiség szerepével a szocializmusban: A városalapító
- Kitekintés: Konrád művei a hetvenes évek végén
- Kiadások
- Irodalom

Első regénye, A látogató (1969) megjelenésekor olyasfajta vihart kavart, amire csak az igazán jelentős művek képesek. Egyesek újítónak látták, mások ügyes utánzónak. Akkor a szemlélet és a stílus eredetiségét, később a korszak művészi törekvéseit összegező és lezáró szerepét méltányolta a kritika. A hetvenes években Konrádot nézetei szembefordították a hivatalos magyar politikával, az ellenzéki mozgalom egyik vezető személyisége lett, ezért újabb regényei közül csupán A városalapító (1977) került kiadásra, ez is értelemzavaró szövegváltozásokkal. Míg nálunk Konrádot jószerivel egykötetes szerzőként tartják számon, addig az ország határain túl valamennyi műve megjelent, regényei sikert arattak, s ő ma a kortárs magyar széppróza leginkább ismert alakja.