# Petrőci Bálint (1924–)

A sematikus jellegű osztályharcos, pozitív hősök cselekedeteit megéneklő epika képviselője volt Petrőci Bálint, aki újabban főként detektívregényeket ír. Elbeszélései Megbékélt emberek (1953), Piros virág (1956), regényei Határváros (1963) és A szemtanú (1966) címmel jelentek meg. Eddigi legsikeresebb szépprózai kötetében, a Mágneses rácsokban (1968) kisregények és egy abszurd drámakísérlet található. Újabban Kommunisták címmel adott ki kétkötetnyi novellisztikus életrajzot.