# Czigány Magda (1935–)

Czigány Magda ugyancsak Szegeden kezdte és Londonban fejezte be egyetemi tanulmányait. Először a londoni egyetem könyvtá-{443.}rában volt művészettörténeti referens, majd a Kaliforniai Egyetemen tanított művészettörténetet, jelenleg Londonban könyvtáros. Tanulmányai az Új Látóhatárban és az Irodalmi Újságban látnak napvilágot. Hungarian Literature in English Translation published in Great Britain 1830–1968 (London 1969) című munkájában az angolra fordított magyar irodalmi művek bibliográfiai feldolgozását végezte el. Néző a képben című kötetét 1973-ban a londoni Szepsi Csombor Kör jelentette meg. E könyvében művészeti tárgyú tanulmányait és kritikai írásait gyűjtötte össze. Tanulmányaiban elemző módon tárta fel az ismertetett alkotások és életművek esztétikai tulajdonságait, valamint társadalmi hátterét.