# {423.} András Sándor (1933–)

András Sándor a szegedi egyetemen szerzett tanári oklevelet, 1956 végén került Oxfordba, ahol német irodalommal foglalkozott. 1961 óta amerikai egyetemeken magyar nyelvet és irodalmat tanított, jelenleg a washingtoni Howard Egyetem német tanszékén dolgozik. 1967-ben The Exile of Gods címmel Heinrich Heine költészetéről adott ki könyvet, 1970-ben jelent meg Rohanó oázis című verseskötete. Társtalan magányáról, az amerikai élet embertelen tempójáról panaszkodik verseiben. Az asak beadványa az enszhez című groteszkje nemzedékének politikai közérzetét fejezi ki: "Én, András Sándor Autonóm Köztársaság, / kérem, hogy vegyenek fel a hatalmak körébe, mert megcsalt mind, ki eddig képviselt, / s én magamat akarom képviselni végre."